“ Við vorum að leita eftir vettvangi þar sem dóttir okkur , þá tæplega tveggja ára , gæti bætt hreyfiþroska sinn þegar við fréttum af Hreyfilandi í gegnum vini okkar sem höfðu verið með barnið sitt í tímum þar . Það tók einungis nokkra tíma þar til framfarirnar fóru að koma í ljós og þær jukust svo jafnt og þétt út önnina . Þar skiptir ekki síst máli að hún elskar að fara í Hreyfiland og skemmtir sér konunglega í tímunum . Sambland af æfingum þar sem börnin vinna ýmist sjálfstætt eða með foreldrum gerir tímana ekki síður að góðri samverustund . Krisztina nær vel til barnanna , er dugleg að hrósa þeim og hvetja auk þess sem hún er alltaf boðin og búin að veita ráðgjöf um sérstök atriði ef svo ber undir . Við treystum okkur hiklaust til að mæla með Hreyfilandi fyrir börn á þessum aldri ” Birgir Hrafn , 2ja barna faðir / Hreyfifimi “ FitKid er fjölbreytt og skapandi hreyfing fyrir hressa krakka . Hægt er að líta á hana bæði sem listgrein og íþrótt því áhersla er lögð á gleði , samvinnu og sköpun ásamt styrktar - og mýktaræfingum . Farið er vandlega með nemendum í gegnum undirstöðu í dansi og leikfimi til að styrkja sjálfstraust og auka líkamlega hæfni . FitKid hentar að mínu mati sérstaklega þeim hafa ekki fundið sig í flóknum hópíþróttum eða hafa misst móðinn í stífu samkeppnisumhverfi sem ríkir svo víða annars staðar ( þar sem aðeins þeir bestu virðast njóta athygli þjálfarans ) . Í Fit Kid skiptir öllu máli að hver og einn fái að njóta sín á eigin forsendum . Æfingarnar krefjast engu að síður aga því krakkarnir æfa hópatriði og þurfa að samræma sig hvert öðru . Ferlið reynir á einbeitingu , lipurð , styrk og listfengi en einnig hugrekki ( við það að koma fram ) . Þetta er því í raun mjög fínt sjálfstyrkingarprógramm og ætti að henta mjög mörgum . Fit Kid gengur út aga í bland við sköpun og er mikill gleðigjafi , enda koma börnin mín yfirleitt hummandi heim til sín eftir æfingar og rifja upp dansrútínuna áður en þau fara í háttinn . ” Þorsteinn Guðni Berghreinsson , kennari , 2ja barna faðir / Fitkid ” Þegar Rakel dóttir okkar var 1. árs gömul langaði okkur að finna góða leikfimi fyrir hana . Hún er orkumikil stelpa sem hefur gaman af því að hoppa og skoppa . Eftir að hafa skoðað það sem í boði var leist okkur best á starfið hjá Hreyfilandi . Hún hefur nú verið þar í leikfimi í tvö ár og er alltaf jafn ánægð . Leikfimin sem er í boði hjá Hreyfilandi er einstaklega skemmtileg , æfingarnar góðar og fjölbreyttar . Æfingarnar eru styrkjandi fyrir allan líkamann og hafa jákvæð áhrif á hreyfiþroska barnanna . Í nútíma samfélagi færist í aukana að börn sitji mikið við tölvur og sjónvarp . Hreyfiland er því góður kostur til að virkja barnið og um leið bæta grófhreyfiþroska þess og styrkja stoðkerfið . Aðstaðan hjá Hreyfilandi er einnig til fyrirmyndar , salurinn frábær og Krisztina nær vel til barnanna . ” Ragnheiður Magnúsdóttir , sjúkraþjálfari hjá Sjúkraþjálfun Íslands . / Hreyfifimi 2 “ Ég valdi Hreyfiland upphaflega ( á síðasta ári ) vegna nálægðar og ég hafði kynnt mér heimasíðuna sem mér leist vel á og svo vegna þess að Hreyfiland var með hreyfingu fyrir börn allt niður í eins árs eins og dóttir mín var á þessum tíma . Okkar upplifun var mjög góð , lítið hlýlegt rými , notalegheit og spennandi leikföng . Vegna flutninga í Kópavog í vor ákvað ég í haust að prófa íþróttaskóla nær en var alls ekki eins hrifin af því og Hreyfilandi svo við keyrum frá vatnsenda út á Seltjarnarnes 🙂 Ég tel að starfið hafi hjálpað dóttir minni mikið og einnig gefið okkur hugmyndir um það hvernig megi stuðla að hreyfiþroska hennar . Ég myndi hiklaust mæla með Hreyflandi við aðra foreldra og hef gert , enda talar Sigurrós um “ latabæjarskólann ” alla vikuna og rifjar upp það sem við höfum verið að gera . ” “ Ég valdi Hreyfiland fyrir barnið mitt af því að ég hafði heyrt marga foreldra tala vel um það . Eftir nokkra tíma sá ég strax að þjálfunin í Hreyfilandi vinnur markvisst að því að auka hreyfiþroska barnsins og það er gert á mikið markvissari hátt en tíðkast á öðrum stöðum sem bjóða upp á hreyfingu fyrir börn . Upplifun mín af starfinu hefur því verið afskaplega góð , Hreyfiland er mjög vinalegur og hlýlegur staður og ávallt er tekið vel á móti okkur þegar við komum í tíma . Barnið mitt hlakkar til í hvert skipti sem fara á í Hreyfiland og hefur mikla ánægju af hverjum tíma . Ég sé mikinn mun á barninu mínu og hefur hreyfiþroski aukist til muna . Ég myndi hiklaust mæla með Hreyfilandi við aðra foreldra 🙂 ” ” Upphaflega valdi ég Hreyfiland þar sem að ég var að leita að hreyfingu fyrir son minn sem að var þá rúmlega eins árs og vantaði að auka hreyfiþroskann sinn . Við vorum með hann hjá Hreyfilandi frá 1 árs til 3 ára og okkur öllum líkaði mjög vel . Hann fór úr því að geta varla staðið upp sjálfur út á miðju gólfi í það að hoppa á milli dýna og labba einn og óstuddur yfir jafnvægisslá . Við sáum mjög mikinn mun á honum og fannst þetta mjög góður grunnur fyrir hann til að fara upp í krílahóp í fimleikum . Við eignuðumst svo stelpu sem að var greind með of laus liðbönd og vissum því að hún þyrfti að hreyfa sig til að styrkja vöðvana sína . Hún er með lausan hæl og því frekar óstöðug að byrja að labba og datt mjög mikið . Höfum séð miklar framfarir hjá henni í dag og við þökkum hreyfingunni hjá Hreyfilandi fyrir það ásamt því að hún er núna komin í sérsmíðaða skó . Hreyfing og æfingarnar hjá Hreyfilandi koma í staðin fyrir vikulega tíma hjá sjúkraþjálfa . Við erum öll mjög kát með tímana hjá Hreyfilandi , börnin okkar bæði gátu varla beðið eftir laugardögum til að komast í Hreyfiland . Hreyfilandssöngurinn er sunginn oft á dag heima hjá okkur og aldrei vesen að koma krökkunum af stað þegar nefnt var hvert við ætluðum . Krisztina er ótrúleg og nær börnum á sitt band eftir nokkra tíma . Lærir nöfnin á börnunum mjög fljótt og talar alltaf við þau eins og þau hafi þekkst í mörg ár . Stelpan mín hefur alltaf verið mikil mannafæla en hún blómstrar í Hreyfilandi . Við foreldrarnir erum mjög sátt og myndum hiklaust mæla með Hreyfiland Börnin mín voru með mjög ólíkar þarfir en sýndi þó bæði miklar framfarir . Strákurinn minn er mjög stirður og stelpan mín með laus liðbönd . Æfingarnar náðu sem sagt að taka á báðum þessum þáttum og við sáum mikinn mun á þeim báðum eftir æfingarnar í Hreyfilandi . Mér fannst líka hjálpa að geta ráðfært mig við Krisztinu . – Myndir þú mæla með Hreyfilandi við aðra foreldra ? Já , hiklaust . Þetta er frábært skemmtun fyrir bæði börnin og foreldrana . Hreyfingin eykur hreyfiþroska hjá börnunum og svo styrkir þetta tengsl foreldra og barna . ” ” Ég mæli hiklaust með bumbufiminni hjá Hreyfilandi . Skemmtilegar og styrkjandi æfingar og góð slökun bæta líkamlega og andlega líðan og draga úr fylgikvillum sem fylgt geta meðgöngunni . Yndislegir tímar í alla staði sem engin verðandi móðir ætti að missa af ” Hanna Lára Gylfadóttir - hjúkrunarfræðingur / 3ja barna móðir “ Kristjana byrjaði í Hreyfilandinu þegar hún var sjö vikna og þá með mér í Mæðrafimi . Mér fannst námskeiðið mjög fjölbreytt og skemmtilegt og frábært að læra æfingar sem ég gæti gert með dóttur minni . Ég ákvað því að Kristjana fengi að halda áfram og hún fór í Hreyfifimi fyrir 2ja - 3ja ára börn . Henni finnst alltaf jafn gaman og hefur henni farið mikið fram hvað hreyfifærni varðar . Einnig er málþroski hennar mjög góður sem án efa söngur og tónlist í Hreyfilandinu hefur hjálpað til við . ” “ Eldri börnin mín tvö hafa farið á nokkrum námskeið í Hreyfilandi og þeim finnst alltaf jafn gaman . Þau mæta brosandi og fara skælbrosandi heim og bíða eftir næsta tíma alla vikuna . Þau spyrja nánast daglega hvort þau fari Hreyfiland i dag . Að mínu mati er ekki hægt að hugsa sér betri meðmæli , enda er mikill metnadur og fagmennska alls ráðandi í Hreyfilandi . Litla stelpan mín er líka byrjuð Hreyfilandi og mér lýst vel á það sem gert er með yngstu börnunum . Í Hreyfilandi er gleði og gaman ! 🙂 ” Kristjana Jóhannsdóttir kennari / 3ja barna móðir